ספנסר אברהם

אדוארד ספנסר אברהם (באנגלית: Edward Spencer Abraham, נולד ב-12 ביוני 1952) הוא עורך דין, סופר ופוליטיקאי אמריקאי אשר שימש כמזכיר האנרגיה של ארצות הברית בשנים 2001–2005 תחת ממשלו הראשון של ג'ורג' ווקר בוש, וכסנאטור מטעם מדינת מישיגן בשנים 1995–2001. נכון לשנת 2018, אברהם היה הסנאטור האחרון ממדינתו מטעם המפלגה הרפובליקנית.

ביוגרפיה 
אברהם נולד בשנת 1952 במישיגן למשפחה ממוצא לבנוני. למד משפטים באוניברסיטת מישיגן ובאוניברסיטת הרווארד. בשנים 1983–1990 הנהיג את המפלגה הרפובליקנית במדינה.

בשנת 1994 נבחר לסנאט האמריקאי ברוב של כ-52%. הוא כיהן כחבר בוועדות התקציב, המסחר, המדע והתחבורה, המשפט והעסקים הקטנים. בשנת 2001 מונה על ידי ג'ורג' ווקר בוש לתפקיד מזכיר האנרגיה בקבינט שלו. בשנת 2004 הודיע אברהם כי הוא אינו מעוניין בכהונה שנייה בתפקיד זה. באותה השנה זכה אברהם בעיטור מידי ממשלת לבנון. לקראת הבחירות לנשיאות ארצות הברית שנערכו בשנת 2008, הודיע אברהם על תמיכה בפרד תומפסון.

החל משנת 2016 אברהם מכהן כחלק מחבר הנאמנים של המכון הטכנולוגי של קליפורניה.

קישורים חיצוניים

 

ערכים שבהם תבנית בריטניקה אינה מתאימה
אמריקאים ממוצא לבנוני
חברי הקבינט של ארצות הברית בממשל ג'ורג' ווקר בוש
בוגרי בית הספר למשפטים באוניברסיטת הרווארד
מזכירי האנרגיה של ארצות הברית
חברי הסנאט של ארצות הברית ממישיגן
סנאטורים חברי המפלגה הרפובליקנית
חברי האגודה הפדרליסטית
אמריקאים שנולדו ב-1952